LLANGYNHAFAL COMMUNITY COUNCIL/CYNGOR CYMUNED LLANGYNHAFAL

                                                                                                                                         Tudalen 340
Cofnodion cyfarfod y Cyngor Cymuned a gynhaliwyd yn y Ganolfan Gymuned ar 27 Mai 2026.
YN BRESENNOL – Y Cynghorwyr Andy Mitchelmore (Cadeirydd), Iona Pierce, Bryan Jones, Paul Evans a Huw Jones ynghyd â’r Clerc (John Roberts).
YMDDIHEURIADAU - Y Cynghorydd Ian Jones, Kevin Shenton a David Taylor.
2.  DATGAN BUDDIANNAU – Nid oedd buddiannau i’w datgan.  
3. PENODI CADEIRYDD AC IS-GADEIRYDD 2026/27 Penderfynwyd – penodi’r Cynghorydd Andy Mitchelmore yn Gadeirydd a’r Cynghorydd Ian Jones yn Is-gadeirydd ar gyfer 2026/2027.                                                                                                                                                                               
4. COFNODION – Cyflwynwyd cofnodion y cyfarfod a gynhaliwyd ar 29 Ebrill 2026 a chadarnhawyd eu bod yn gywir.                                                                                                                                                                                                                                                                                                                                                                                                                                                       
5. Symiau Gohiriedig Sir Ddinbych, gwerth £12,529.00, i wella mannau agored – cais i ddarparu cyfarpar chwarae ar gae ysgol Gellifor.
Dywedodd y Cadeirydd fod Sir Ddinbych yn asesu cais y Cyngor Cymuned ar hyn o bryd ac y byddant yn cysylltu â’r ymgeiswyr maes o law i roi gwybod iddynt am y canlyniad. 
6. Materion priffyrdd -                                                                                                                                           (a) Cyflwr gwael y ffyrdd - roedd yr aelodau’n falch o nodi fod cryn dipyn o waith wedi’i wneud ers y cyfarfod diwethaf i lenwi’r tyllau yn y ffyrdd o amgylch y gymuned. Fodd bynnag, roedd y ffordd rhwng y Golden Lion a Fforddlas yn dal mewn cyflwr gwael iawn a chytunwyd i dynnu sylw’r Adran Briffyrdd at y mater unwaith eto.    
7. Prydles tir newydd i’r Ganolfan Gymuned – dywedodd y Clerc ei fod o a’r Cynghorydd Paul Townsend wedi cwrdd â Rebecca Willimas o Adran Ystadau Sir Ddinbych ers y cyfarfod diwethaf i drafod prydles tir newydd ar gyfer y ganolfan. 
Yn y cyfarfod roeddent wedi egluro bod y Cyngor Cymuned wedi bod yn gofyn am brydles newydd ers 1998 pan ddaeth y brydles tir flaenorol ar gyfer yr adeilad gwreiddiol i ben. Cafodd yr estyniad i’r ganolfan gymuned ei gwblhau yn 1999 a, bryd hynny, trafodwyd y posibilrwydd o gael prydles tir newydd ar gyfer y neuadd wreiddiol a’r estyniad, ond ni chafodd y trafodaethau eu cwblhau.
Soniwyd ei bod yn bwysig cael prydles newydd yn awr er mwyn i Bwyllgor y Ganolfan Gymuned fedru bod yn gymwys i ofyn am gymorth gan y cyrff amrywiol sy’n cynnig cymorth 

grant. Yn y cyswllt hwn, fodd bynnag, pe na bai prydles newydd wedi’i gwblhau, dywedodd Rebecca Williams y byddai Sir Ddinbych yn barod i  ysgrifennu llythyr o gefnogaeth yn cadarnhau bod estyniad yn cael ei drafod. 
Ar ddiwedd y cyfarfod, cytunodd Rebecca Williams i fwrw ymlaen â’r trefniadau i gael prydles tir newydd ar gyfer y ganolfan gymuned mewn ymgynghorid â’’r Adran Addysg a’r Gwasanaethau Cyfreithiol. Addawodd y byddai’n rhoi gwybod i’r Cyngor Cymuned am unrhyw ddatblygiadau.
8.   Tafarn y Golden Lion, Llangynhafal – Yn dilyn y drafodaeth yn y cyfarfod diwethaf ynghylch cau tafarn y Golden Lion, eglurodd y Cadeirydd y sefyllfa ddiweddaraf ac, yn benodol, y camau a gymerwyd gan grŵp o bobl leol a oedd yn awyddus i sicrhau bod y Golden Lion yn parhau i gael ei ddynodi’n dafarn yn hytrach na’n annedd preifat. 
Yn ystod y drafodaeth ddilynol, dywedodd yr aelodau fod nifer o bobl leol yn holi am y Golden Lion ac yn mynegi diddordeb mewn helpu i sicrhau ei ddyfodol fel tafarn. 
Gan hynny, teimliwyd ei bod yn briodol yn awr i’r gymuned ehangach ddod ynghyd i drafod dyfodol y Golden Lion. Dywedodd y Cadeirydd y byddai’n ymchwilio ymhellach i’r syniad hwn gyda’r bwriad o drefnu cyfarfod cymuned i weld faint o gefnogaeth sydd i’r dafarn a’r posibiliadau o ran ei dyfodol.  
9. Llwybrau troed – (i) Llwybr 9/3 rhwng Gellifor Farm ac Eglwys Llangynhafal   
(ii) Llwybrau 4/2 a 4/3 Pen Stryt, rhwng Gellifor a Llanychan   
(iii) Llwybr 7/2 rhwng Plas Draw  a Ty’n y Caeau a Hwylfa Llwyn
– yn dilyn y drafodaeth flaenorol ar y llwybrau uchod, soniwyd bod yr Adran Hawliau Tramwy wedi cael gwybod am bryderon rhai o’r cerddwyr ac roedd swyddogion yn ystyried sut i’w gwella. Nid oedd dim wedi’i wneud hyd yma a chytunwyd i gadw llygad ar y sefyllfa. 
10. Cyflenwad trydan ar gyfer y Coed Nadolig yn Gellifor a Hendrerwydd – Fel y trafodwyd yn y cyfarfod diwethaf, roedd Adran Goleuadau Stryd Sir Ddinbych wedi cytuno i ymchwilio i’r mater hwn ond nid oedd ateb wedi dod i law eto. 
11. Golau yn y Ciosg/Diffibriliwr yn Hendrerwydd – Roedd y Cynghorydd Ian Jones wedi cytuno i drefnu i’r golau yn y Ciosg gael ei drwsio ac roedd y gwaith ar y gweill.

12. Hysbysfwrdd newydd – fel y cytunwyd yn y cyfarfod diwethaf, dywedodd y Cyngorydd Iona Pierce fod yr hysbysfwrdd newydd wedi’i archebu a byddai’n cael ei ddanfon maes o law.
13. Gardd y Gymuned – (i) Biniau Gwyrdd – fel y soniwyd yn y cyfarfod diwethaf, er bod y Cyngor Cymuned wedi talu am y 2 fin a gafodd eu danfon i’r ardd gan Wasanaeth Gwastraff Masnachol Sir Ddinbych y llynedd, nid oedd y biniau wedi cael eu gwagu erioed.   
Dywedodd y Clerc ei fod wedi ysgrifennu eto at yr Adran, ac roeddent wedi ymddiheuro am beidio â chasglu’r gwastraff ac wedi cadarnhau eu bod wedi adfer tanysgrifiad yr ardd hyd at 31 Mawrth 2027 ac ni fyddai angen tâl ychwanegol. Byddent hefyd, meddent, yn trefnu i wagu’r biniau ar unwaith ond, yn ôl Iola Quinn, nid oedd hyn wedi digwydd. 
Cytunwyd i gysylltu â’r Gwasanaethau Gwastraff Masnachol eto i roi gwybod iddynt am yr uchod a gofyn pa ddiwrnod o’r wythnos ddaeth y Criw i Gellifor. 
(ii) Tanc dŵr – Roedd y Cynghorydd  David Taylor wedi cytuno i ail-lenwi’r bowser dŵr ac roedd y gwaith hwn ar y gweill. 
14. Cyfarfod ar y cyd rhwng Cyngor Sir Ddinbych a Chynghorau Tref a Chymuned 27.04.2026 – dywedodd y Cadeirydd iddo fynd i’r cyfarfod uchod lle’r oedd Prif Weithredwr newydd Cyngor Sir Ddinbych yn bresennol hefyd. Dywedodd fod y cyfarfod wedi bod yn un buddiol a chafodd pawb gyfle i sôn am eu pryderon a’u problemau. Roedd y Prif Weithredwr newydd yn awyddus i wella’r cysylltiadau rhwng y Cyngor Sir a’r Cynghorau Cymuned gan ddweud mai ei bwriad oedd cynnal cyfarfodydd ar y cyd yn fwy rheolaidd o hyn ymlaen.  
15. Trefniadau torri glaswellt – cytunwyd i ofyn i’r contractiwr, David Weyman, a fyddai’n bosibl torri’r glaswellt o amgylch plinth Hendrerwydd Uchaf ac ar hyd rhan o’r llwybr rhwng Llanychan a Phen Stryt lle mae’r llwybr yn ymuno â’r ffordd yn Llanychan, a hynny’n ychwanegol at y gwaith y mae’n ei wneud yn barod.   
 13. MATERION ARIANNOL – (a) Balans yn y banc ar hyn o bryd - nododd yr Aelodau mai £7,575.45 oedd y balans yng nghyfrif y Cyngor ar 01.05.2026. Ar ôl ystyried sieciau heb eu cyflwyno eto, y balans oedd £6,408.44.                                                                                                                                
 (c) Talu anfonebau – cytunwyd i gymeradwyo’r taliadau a -                                                                  (i) Tony Killow – Padiau newydd ar gyfer y diffibriliwr = £74.90

(c) Cyfrifon Terfynol 2025/2026 ac Adroddiad yr Archwilydd Mewnol – Cyflwynwyd Datganiad Blynyddol 2025/2026 Archwilio Cymru . Roedd yn cynnwys (i) y Datganiad Cyfrifyddu a (ii) y Datganiadau Llywodraethu Blynyddol ynghyd ag Adroddiad yr Archwiliad Mewnol Blynyddol a baratowyd gan Mr Gwynfor Rushton. 
Edrychodd yr Aelodau drwy’r dogfennau gan nodi mai’r balans ar ddiwedd y flwyddyn oedd £5,451.00 a oedd ychydig yn is na’r balans y llynedd. Nododd yr aelodau hefyd fod yr archwiliad mewnol wedi’i gwblhau a bod yr archwilydd yn fodlon ar bob agwedd ar gyfrifon y Cyngor.
Penderfynwyd – (i) derbyn a nodi adroddiad yr archwiliad  mewnol a diolch i’r archwilydd mewnol, Mr Gwynfor Rushton, am ei waith.
(ii) cymeradwyo’r Dogfennau Blynyddol gan gynnwys y Datganiad Cyfrifyddu a’r Datganiad Llywodraethu Blynyddol ac i’r Cadeirydd ei lofnodi cyn ei gyflwyno i Archwilio Cymru                                                                                                                                                             
17.GOHEBIAETH NEWYDD - Roedd yr aelodau wedi cael yr ohebiaeth ddiweddaraf ynghylch y materion a ganlyn cyn y cyfarfod:
 (a) Un Llais Cymru/ Cymorth Cynllunio Cymru -  Cyflwynwyd a nodwyd y cylchlythyr misol a manylion digwyddiadau hyfforddi. 
 (b) Parc Cenedlaethol newydd arfaethedig yng Ngogledd-ddwyrain Cymru (Glyndŵr) -  14.05.26 – Dywedodd y Cynghorydd Bryan Jones ei fod wedi mynd i’r cyfarfod uchod yn Nhafarn Gymunedol y Salisbury Arms, Tremeirchion ar 14 Mai 2026. Roedd wedi paratoi nodyn ar y cyfarfod ac roedd yr aelodau wedi cael copi ohono gyda’r agenda. 
Rodd yr adroddiad yn cynnwys gwybodaeth am (i) cymorth ariannol gan Lywodraeth Cymru i wella safon tirwedd yr ardal, (ii) grantiau cymunedol ar gyfer prosiectau bach ar Fryniau Clwyd a (iii) Prosiect Awyr Dywyll Bryniau Clwyd (i’w nodi wrth ystyried ceisiadau cynllunio). 
Penderfynwyd – nodi’r adroddiad a diolch i’r Cynghorydd Bryan Jones am gynrychioli’r Cyngor Cymuned yn y cyfarfod.
18. DYDDIAD A THREFNIADAU’R CYFARFOD NESAF – cytunwyd i gynnal cyfarfod nesaf y Cyngor Cymuned yn y Ganolfan Gymuned ar 24 Mehefin 2026.

